Oznámenie Komisie Rade a Európskemu parlamentu - Finančné informácie o európskych rozvojových fondoch /* KOM/2010/0319 v konečnom znení */





[pic] | EURÓPSKA KOMISIA | Brusel, 15.6.2010 KOM(2010)319 v konečnom znení OZNÁMENIE KOMISIE RADE A EURÓPSKEMU PARLAMENTU Finančné informácie o európskych rozvojových fondoch OZNÁMENIE KOMISIE RADE A EURÓPSKEMU PARLAMENTU Finančné informácie o európskych rozvojových fondoch Predslov Tento dokument sa pripojí k návrhu rozpočtu na rok 2011 v súlade s dohodami uzatvorenými v roku 1979 v rámci rozpočtového postupu. V súlade s článkom 7 vnútornej dohody[1] a článkom 57 ods. 3 a 4 nariadenia o rozpočtových pravidlách[2] a so zreteľom na prognózy Európskej investičnej banky (EIB), pokiaľ ide o investičný nástroj, Komisia uvádza v tomto dokumente odhady záväzkov, platieb, ako aj výziev na úhradu príspevkov na rozpočtové roky 2010 a 2011. Tak ako v predchádzajúcich rokoch sa v tomto dokumente uvádza: - stav plnenia ERF (8. až 10. ERF) k 31. 12. 2009, - predbežné odhady finančného plnenia na prebiehajúci rozpočtový rok, - odhady výdavkov na rozpočtový rok 2011. Pokiaľ ide o financovanie ERF, členské štáty vyplácajú príspevky na nástroje 9. a 10. ERF, ktoré spravuje EIB (investičný nástroj a bonifikácia úrokov), priamo Európskej investičnej banke. Príspevky na všetky ostatné nástroje vrátane starých nástrojov, ktoré spravuje EIB (rizikový kapitál a bonifikácia úrokov), sa vyplácajú Komisii. Ak nie je stanovené inak, všetky sumy záväzkov a platieb sa v tomto oznámení uvádzajú v hrubom vyjadrení, t. j. pred odpočtom zrušených záväzkov a spätne získaných súm. Tento prístup je v súlade s postupom uplatňovaným v rámci všeobecného rozpočtu Európskej únie. Úvod Komisia a EIB aktualizovali pre jednotlivé krajiny AKT[3] a ZKÚ[4] odhadované záväzky a platby na rozpočtové roky 2010 a 2011. Osobitná pozornosť sa venovala odhadu platieb, pričom sa sledoval dvojaký cieľ: na jednej strane pomáhať členským štátom vyčleniť v štátnych rozpočtoch čo najpresnejšie sumy a na druhej strane zabezpečiť, aby mal ERF k dispozícii dostatočný objem finančných prostriedkov a vyhol sa problémom súvisiacich s ich nedostatkom. V súlade s článkom 7 vnútornej dohody o 10. ERF[5] a článkom 57 ods. 5 nariadenia o rozpočtových pravidlách[6] budú odhady preskúmané v oznámení z októbra 2010. Nasledujúci graf poskytuje celkový obraz o vývoji záväzkov a platieb, ktoré sa realizovali v minulosti a ktoré sa očakávajú v roku 2010 (Komisia a EIB). Jasne poukazuje na narastajúcu štrukturálnu tendenciu platieb od roku 2000. EK a EIB: vývoj záväzkov a platieb v rokoch 1997 − 2009, odhady na roky 2010 − 2011 [pic] 1. Stav plnenia európskych rozvojových fondov k 31. decembru 2009 (záväzky, platby a finančná situácia) Príloha 1 poskytuje prehľad o plnení záväzkov v roku 2009 v porovnaní s odhadmi z októbra 2009[7]. Príloha 2 poskytuje prehľad o plnení platieb v roku 2009 v porovnaní s odhadmi z októbra 2009[8]. Príloha 3 poskytuje prehľad o finančnej situácii v roku 2009 a odhad finančnej situácie na roky 2010 a 2011. 2. Odhady finančného plnenia na roky 2010 a 2011 Nové odhady sú uvedené v prílohách 1 až 3. Pokiaľ ide o príspevky na rozpočtový rok 2010, odhady ostávajú na úrovni 3 500 mil. EUR pre Komisiu a 240 mil. EUR pre EIB. Je potrebné uviesť, že tieto sumy sa zhodujú so sumami, ktoré schválila Rada v novembri 2009[9]. Príspevky na rozpočtový rok 2011 sa odhadujú na 3 690 mil. EUR pre Komisiu a 210 mil. EUR pre EIB[10]. Maximálna výška príspevkov na rok 2011 je výsledkom kompromisného návrhu medzi členskými štátmi, Komisiou a EIB. Je potrebné zdôrazniť, že tieto čísla sú iba predbežným odhadom, ku ktorému treba pristupovať opatrne. Komisia a EIB vykonajú nové presnejšie odhady na jeseň. Tieto odhady budú uvedené v oznámení z októbra 2010. Príloha 1 Záväzky uhradené v roku 2009 a odhadované na roky 2010 a 2011 | v mil. EUR [pic] * Zahŕňa určité podporné výdavky, napr. na podporu spoločných inštitúcií a sekretariátu AKT. Príloha 2 Platby uhradené v roku 2009 a odhadované na roky 2010 a 2011 v mil. EUR [pic] * Vrátane bonifikácie úrokov v rámci bývalých ERF a mimo platieb 21 mil. EUR, ktoré EIB uhradila na konci roka 2009 a zatiaľ nie sú zaznamenané v účtovnom systéme Komisie (0). Príloha 3: Finančná situácia v roku 2009 a odhadovaná finančná situácia na roky 2010 a 2011 (v mil. EUR) [pic] * KOM(2009) 616 v konečnom znení z 4.11.2009. ** Sumy, ktoré sú k dispozícii z prevádzkového hľadiska. ***Vrátane bonifikácie úrokov v rámci bývalých ERF a mimo platieb 21 mil. EUR, ktoré EIB uhradila na konci roka 2009 a zatiaľ nie sú zaznamenané v účtovnom systéme Komisie (0). PRÍLOHA 4 Príspevky jednotlivých členských štátov do ERF na rok 2010 v EUR [pic] [1] Vnútorná dohoda medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s Dohodou o partnerstve AKT-ES, a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o ES (Ú. v. EÚ L 247, 9.9.2006, s. 32). [2] Nariadenie Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond. [3] Africké, karibské a tichomorské štáty. [4] Zámorské krajiny a územia. [5] Ú. v. EÚ L 247, 9.9.2006, s. 32. [6] Nariadenie Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond. [7] KOM(2009) 616 v konečnom znení, 4.11.2009. [8] KOM(2009) 616 v konečnom znení, 4.11.2009. [9] Rozhodnutie Rady zo 6. novembra 2009 o finančných príspevkoch, ktoré majú členské štáty uhradiť na financovanie ERF v roku 2010 vrátane 1. splátky v roku 2010 – dok. č. 15445/09. [10] Rozhodnutie Rady z 27. novembra 2009 o maximálnych finančných príspevkoch, ktoré majú členské štáty uhradiť na financovanie Európskeho rozvojového fondu v roku v roku 2011 – dok. č. 16421/09.